Gjennom seieren i Melodi Grand Prix fikk TIX og «Fallen Angel» oppdraget med å representere Norge i Eurovision Song Contest 2021 i Rotterdam i Nederland. Norge deltok i semifinale 1 tirsdag 18. mai i Rotterdam Ahoy. Der kom «Fallen Angel» på tiendeplass med 115 poeng, og Norge kvalifiserte seg som siste land til finalen lørdag 22. mai. I finalen opptrådte TIX som nummer 22 av 26 og endte til slutt på en 18. plass med 75 poeng.